stanford-oval/wikipedia huggingface dataset:
วันเดอร์เกิลส์
สมาชิกวง

วงประกอบด้วยสมาชิกห้าคนในช่วงเวลาที่วงเปิดตัวในปี ค.ศ. 2007 คือ ซ็อนเย, โซฮี, ฮย็อนอา, ซ็อนมี และ เยอึน ไม่นานหลังจากนั้นในปีเดียวกัน ฮย็อนอาได้ออกจากวงเนื่องจากปัญหาสุขภาพของเธอซึ่งนำไปสู่การเพิ่มยูบินมาแทนที่ตำแหน่งของเธอ ในปี ค.ศ. 2010 ซ็อนมีได้ถอนตัวออกจากวงเพื่อกลับไปศึกษาต่อและฮเยริมได้รับเลือกให้ทำหน้าที่แทนในตำแหน่งของเธอ โซฮีออกจากวงในช่วงปลายปี ค.ศ. 2013 ต่อด้วยการหมดสัญญาของเธอกับบริษัทเจวายพีเอนเตอร์เทนเมนต์ในเวลาต่อมา ในขณะที่ซ็อนเยถอนตัวจากวงในช่วงปลายปี ค.ศ. 2014 ได้มีการประกาศอย่างเป็นทางการถึงการถอนตัวออกจากวงของพวกเธอในเดือนกรกฎาคมปี ค.ศ. 2015 สำหรับการกลับมาของวงในปี ค.ศ. 2015 ซ็อนมีได้กลับมาร่วมวงและทำหน้าที่เป็นสมาชิกของวงร่วมกับ เยอึน, ยูบิน และ ฮเยริม วันเดอร์เกิลส์ยังคงทำกิจกรรมในรูปแบบวงดนตรีที่มีสมาชิกสี่คนต่อไปจนกระทั่งยุติกิจกรรมวงในปี ค.ศ. 2017
ยูบิน – นักร้องแร็ปหลัก, เสียงร้องเสริม, กลอง (ค.ศ. 2007–2017)
เยอึน – หัวหน้าวง (ค.ศ. 2015–2017), เสียงร้องหลัก, คีย์บอร์ด (ค.ศ. 2007–2017)
ซ็อนมี – นักเต้นหลัก, เสียงร้องเสริม, กีตาร์เบส (ค.ศ. 2007–2010; ค.ศ. 2015–2017)
ฮเยริม – เสียงร้องเสริม, นักร้องแร็ปนำ, กีตาร์โปร่ง (ค.ศ. 2010–2017)
ฮย็อนอา – แร็ปเปอร์หลัก, นักเต้นหลัก, เสียงร้องเสริม (ค.ศ. 2007)
โซฮี – นักเต้นหลัก, เสียงร้องเสริม (ค.ศ. 2007–2015)
ซ็อนเย – หัวหน้าวง, เสียงร้องหลัก, นักเต้นนำ (ค.ศ. 2007–2015)
สมาชิกวง > ลำดับสมาชิก

สมาชิกวันเดอร์เกิลส์เป็นที่รู้จักกันในชื่อภาษาอังกฤษได้แก่ Yubin, Yenny, Sun, Mimi, HyunA, Sohee และ Lim
| ชื่อ> ไทย | ชื่อ> โรมัน | ชื่อ> ฮันกึล | วันเกิด | ตำแหน่ง | เครื่องดนตรี | ปีที่เข้าร่วม (ค> ศ. ).ปีที่เข้าร่วม (ค.ศ. ) | ออกจากวง (ค> ศ. ).ออกจากวง (ค.ศ. ) | ปัจจุบัน | สังกัดปัจจุบัน |
| --- | --- | --- | --- | --- | --- | --- | --- | --- | --- |
| คิม ยู-บิน | Kim Yu-Bin | 김유빈 | 4 ตุลาคม พ.ศ. 2531 (36 ปี) | นักร้องสนับสนุน, นักเต้นนำ, แร็ปเปอร์หลัก | กลอง | 2007 | 2017 | ศิลปินเดี่ยว | RRR Entertainment |
| พัก เย-อึน | Park Ye-Eun | 박예은 | 26 พฤษภาคม พ.ศ. 2532 (35 ปี) | นักร้องเสียงหลัก | คีย์บอร์ด | 2007 | 2017 | ศิลปินเดี่ยว | Ameoba Culture |
| มิน ช็อน-เย | Min Sun-Ye | 민선예 | 12 สิงหาคม พ.ศ. 2532 (35 ปี) | หัวหน้าวง, นักร้องเสียงหลัก | N/A | 2007 | 2014 | N/A | Blockberry Creative |
| อี ซ็อน-มี | Lee Sun-Mi | 이선미 | 2 พฤษภาคม พ.ศ. 2535 (32 ปี) | นักร้องนำ, นักเต้นนำ, แร็ปเปอร์ | เบส | 2007, 2015 | 2010, 2017 | ศิลปินเดี่ยว | Abyss Company |
| คิม ฮย็อน-อา | Kim Hyun-a | 김현아 | 6 มิถุนายน พ.ศ. 2535 (32 ปี) | แร็ปเปอร์หลัก, นักเต้นหลัก, นักร้องสนับสนุน | N/A | 2007 | 2007 | ศิลปินเดี่ยว | P-Nation |
| อัน โซ-ฮี | Ahn So-Hee | 안소희 | 27 มิถุนายน พ.ศ. 2535 (32 ปี) | นักร้องเสริม, นักเต้นหลัก | N/A | 2007 | 2013 | นักแสดง | KeyEast Entertainment |
| อู ฮเย-ริม | Woo Hye-Rim | 우혜림 | 1 กันยายน พ.ศ. 2535 (32 ปี) | นักร้องเสริม,นักเต้นหลัก, แร็ปเปอร์นำ | กีตาร์ | 2010 | 2017 | ศิลปินเดี่ยว | RRR Entertainment |
ผลงานเพลง

บทความหลัก: รายชื่อผลงานเพลงของวันเดอร์เกิลส์
The Wonder Years  (ค.ศ. 2007)
Wonder World (ค.ศ. 2011)
Reboot (ค.ศ. 2015)
ผลงานการถ่ายทำ > ภาพยนตร์

| เรื่อง | ปี (ค> ศ. ) | บทบาท | หมายเหตุ |
| --- | --- | --- | --- |
| The Last Godfather | 2010 | Cameo | แสดงเพลง "Nobody" |
| The Wonder Girls | 2012 | ตัวเอง | ภาพยนตร์ทางทีวี |
ผลงานการถ่ายทำ > รายการโทรทัศน์

| รายการ | ปี (ค> ศ. ) | หมายเหตุ |
| --- | --- | --- |
| MTV Wonder Girls | 2006 – 2010 | รายการเรียลลิตี้โชว์รายการแรก |
| Wonder Bakery | 2008 | รายการเรียลลิตี้โชว์รายการที่ 2 |
| Welcome to Wonderland | 2009 | สารคดีของวันเดอร์เกิลส์ |
| Made in Wonder Girls | 2010 | รายการเรียลลิตี้โชว์รายการที่ 3 |
| Star Life Theater | 2011 | รายการเรียลลิตี้การกลับมาในอัลบั้ม Wonder World |
การแสดงสัญจร

1st Wonder Tour (ค.ศ. 2009)
Wonder Girls World Tour (ค.ศ. 2010)
Wonder World Tour (ค.ศ. 2012)
Jonas Brothers World Tour 2009 (ค.ศ. 2009)
การแสดงสัญจร > เจวายพีเนชั่น

JYP Nation (ค.ศ. 2009)
JYP Nation "Team Play" (ค.ศ. 2010)
JYP Nation (ค.ศ. 2011)
JYP Nation "One Mic" (ค.ศ. 2014)
JYP Nation "Hologram Concert" (ค.ศ. 2016)
JYP Nation "Mix & Match" (ค.ศ. 2016)
แหล่งข้อมูลอื่น

วันเดอร์เกิลส์ ที่เอกซ์ (ทวิตเตอร์)
เว็บไซต์อย่างเป็นทางการ
Wonder Girls เก็บถาวร 2015-03-17 ที่ เวย์แบ็กแมชชีน รายชื่อผลงานเพลงของวันเดอร์เกิลส์ ที่ MusicTea
Wonder Girls ที่อินเทอร์เน็ตมูวีเดตาเบส
| ด ค กวันเดอร์เกิลส์ |
| --- | --- |
สมาชิก:  ซ็อนมี  เยอึน  ยูบิน  ฮเยริม อดีตสมาชิก: ฮย็อนอา  ซ็อนเย  โซฮี 
ผลงาน:  ผลงานเพลง 
| ด ค กเอ็มเน็ตเอเชียนมิวสิกอะวอดส์ สาขาศิลปินกลุ่มหญิงยอดเยี่ยม |
| --- | --- |
คริสต์ทศวรรษ 2000:  ฟิงเคิล (2000)  เอสอีเอส (2001–2002)  จิวเวอร์รี่ (2003)  ชูการ์ (2004)  จิวเวอร์รี่ (2005)  N/A (2006)  ซียา (2007)  วันเดอร์เกิลส์ (2008)  บราวน์อายด์เกิลส์ (2009) 
คริสต์ทศวรรษ 2010:  ทูเอนีวัน (2010)  เกิลส์เจเนอเรชัน (2011)  ซิสตาร์ (2012)  เกิลส์เจเนอเรชัน (2013)  ซิสตาร์ (2014)  เกิลส์เจเนอเรชัน (2015)  ทไวซ์ (2016)  เรดเวลเวต (2017)  ทไวซ์ (2018–2019) 
คริสต์ทศวรรษ 2020:  แบล็กพิงก์ (2020)  ทไวซ์ (2021) 
วันเดอร์เกิลส์ ขณะที่กำลังแสดงเพลง "Irony" ในเดือนมีนาคมปี ค.ศ. 2007 ที่มหาวิทยาลัยฮันยาง จากซ้ายไปขวา: โซฮี, ฮย็อนอา, เยอึน, ซ็อนเย และซ็อนมี
วันเดอร์เกิลส์ ขณะที่กำลังแสดงเพลง "Nobody" ในเดือนตุลาคมปี ค.ศ. 2008 ในพิธีเปิดงาน the 2008 BICHE  จากซ้ายไปขวา: ซ็อนมี, โซฮี, ซ็อนเย, เยอึน และยูบิน
วันเดอร์เกิลส์ ขณะที่กำลังแสดงเพลง "Tell Me" ในวันที่ 13 มิถุนายน ค.ศ. 2010 ที่ The Fillmore เมืองซานฟรานซิสโก จากซ้ายไปขวา: เยอึน, โซฮี, ฮเยริม, ยูบิน และ ซ็อนเย
วันเดอร์เกิลส์ ในวันที่ 8 กันยายน ค.ศ. 2010 ณ Concept Korea Front Row Spring 2011 MBFW
วันเดอร์เกิลส์ ขณะที่กำลังแสดงเพลง "Be My Baby" ที่งาน 2011 Korea Entertainment Awards. จากซ้ายไปขวา: โซฮี, ซ็อนเย, ยูบิน, เยอึน, ฮเยริม
วันเดอร์เกิลส์ ขณะที่กำลังแสดงในระหว่างคอนเสิร์ต Wonder World Tour (วันเดอร์ เวิลด์ ทัวร์) ที่ประเทศสิงค์โปร์ ในวันที่ 8 กันยายน ค.ศ. 2012
วันเดอร์เกิลส์ ขณะที่กำลังแสดง ณ พิธีเปิดงานสำหรับทีมนักกีฬาโอลิมปิกของประเทศเกาหลีใต้ในเดือนกรกฎาคม ค.ศ. 2016
จากซ้ายไปขวา: ซ็อนมี, เยอึน, ฮเยริม, ยูบิน
พายุเฮอริเคนแพทริเซีย

พายุเฮอริเคนแพทริเซีย (อังกฤษ: Hurricane Patricia) เป็นพายุหมุนเขตร้อนที่รุนแรงที่สุดในโลกเป็นประวัติการณ์ทั้งในแง่ของความเร็วลมและเป็นเพียงอันดับสองในแง่ของความกดอากาศโดยอยู่อันดับหลังจากพายุไต้ฝุ่นทิปในปี พ.ศ. 2522 ด้วยความดันบรรยากาศ 872 มิลลิบาร์ (hPa; 25.75 inHg) พายุแพทริเซียมีต้นกำเนิดมาจากความไม่สงบในเขตอ่าว Tehuantepec ทางตอนใต้ของเม็กซิโกเมื่อ 20 ตุลาคม พ.ศ. 2558 พายุแพทริเซียเริ่มแรกนั้นมีการพัฒนาค่อนข้างช้า ต่อมาได้กลายเป็นพายุโซนร้อนและได้รับการตั้งชื่อว่าแพทริเซีย โดยพายุแพทริเซียเป็นพายุลำดับที่ยี่สิบสี่ของฤดูพายุเฮอริเคนแปซิฟิก พ.ศ. 2558 สภาพแวดล้อมที่เอื้ออำนวยเป็นพิเศษทำให้พายุเกิดการทวีความรุนแรงอย่างรวดเร็วจนกระทั่งในวันที่ 22 ตุลาคม การพัฒนาของพายุในพื้นที่ที่มีเมฆอยู่อย่างหนาแน่นทำให้เฮอริเคนแพทริเซียเพิ่มระดับความรุนแรงจากพายุโซนร้อนเป็นพายุเฮอริเคนระดับ 5 ในเวลาเพียง 24 ชั่วโมง เมื่อวันที่ 23 ตุลาคมพายุเฮอริเคนแพทริเซียถึงจุดสูงสุดเป็นประวัติการณ์ด้วยลมสูงสุด 215 ไมล์ต่อชั่วโมง (345 กม. / ชม.) เป็นสิ่งที่ทำให้เฮอริเคนแพทริเซียเป็นพายุหมุนเขตร้อนที่รุนแรงที่สุดเป็นประวัติการณ์ในซีกโลกตะวันตกและเป็นพายุที่รุนแรงที่สุดในโลกในแง่ของลมสูงสุดในหนึ่งนาที
การเคลื่อนที่ของเฮอริเคนแพทริเซียตามมาตราเฮอริเคนแซฟเฟอร์–ซิมป์สัน
ภาพเคลื่อนไหวดาวเทียมของ เฮอริเคนแพทริเซีย ที่อ่อนกำลังลงมากก่อนที่จะขึ้นฝั่งที่แมกซิโก
ประวัติทางอุตุนิยมวิทยา

วันที่ 20 ตุลาคม เกิดความไม่สงบในเขตอ่าว Tehuantepec เริ่มพัฒนาและกลายเป็นพายุดีเปรสชันเขตร้อนในเวลา 00:00 UTC ในเวลานี้พายุดีเปรสชันตั้งอยู่ที่ประมาณ 205 ไมล์ (335 กม.) ทางตะวันออกเฉียงใต้ของซาลินาครูซ ประเทศเม็กซิโก โดยอิทธิผลจากสันเขาทำให้พายุดีเปรสชันแพทริเซียค่อย ๆ เคลื่อนที่ไปทางเหนือ การพัฒนาในขั้นต้นได้ถูกชะลอตัวโดยอุณหภูมิผิวน้ำทะเลที่ลดลงและอากาศที่แห้ง และพายุดีเปรสชันกลายเป็นพายุโซนร้อนแพทริเซียในวันเดียวกัน
วันที่ 22 ตุลาคม พายุโซนร้อนแพทริเซียเพิ่มความรุนแรงขึ้นเป็นระดับพายุเฮอริเคนในเวลา 00:00 UTC ของวันที่ 22 ตุลาคม
วันที่ 23 ตุลาคม ในชั่วโมงแรกของวันที่ 23 ตุลาคม มีการเลี้ยวไปทางทิศเหนืออย่างชัดเจนตามด้วยการเร่งความเร็ว มีตาพายุกว้าง 12 ไมล์ (19 กม.) และทวีความรุนแรงให้แรงขึ้นเป็นพายุเฮอริเคนระดับ 5 ในช่วงเวลา 24 ชั่วโมง มีอัตราเร็วลมสูงสุดของแพทริเซียเป็น 120 ไมล์ต่อชั่วโมง (195 กม. / ชม.) ความแรงดังกล่าวเป็นความเร็วที่แรงสุดในพายุเฮอริเคนใด ๆ ที่ศูนย์เฮอริเคนแห่งชาติ (NHC) เคยบันทึกไว้ พายุเฮอริเคนได้ถึงจุดรุนแรงที่สุดเมื่อเวลา 12:00 UTC ในวันที่ 23 ตุลาคม โดยมีอัตราเร็วลมประมาณ 215 ไมล์ต่อชั่วโมง (345 กม. / ชม.) และความกดอากาศอยู๋ที่ 872 mbar (hPa; 25.75 inHg) ต่อมาเมื่อวันที่ 23 ตุลาคม พายุอ่อนกำลังลงอย่างรวดเร็ว เนื่องจากวัฏจักรการแทนที่กำแพงตา ทำให้มีรูปทรงและแรงเฉือนที่เพิ่มขึ้น ในอีกห้าชั่วโมงต่อมาพายุได้ขึ้นฝั่งที่ประเทศเม็กซิโก เฮอริเคนแพทริเซียได้อ่อนกำลังลงในอัตราที่ไม่เคยมีมาก่อนในขณะที่ยังอยู่เหนือน้ำ อย่างไรก็ตามเมื่อเคลื่อนที่ข้ามฝั่งในเวลา 23:00 UTC ใกล้เมือง Cuixmala รัฐฮาลิสโก พายุยังคงเป็นพายุเฮอริเคนระดับ 4 ที่มีความรุนแรงด้วยลมที่มีความเร็ว 150 ไมล์ต่อชั่วโมง (240 กม. / ชม.) และมีความกดอากาศที่ 932 mbar (hPa; 27.49 inHg) สิ่งนี้ทำให้แพทริเซียเป็นพายุเฮอริเคนบนมหาสมุทรแปซิฟิกที่รุนแรงที่สุดที่เคยมีการบันทึกมา
วันที่ 24 ตุลาคม ภูมิประเทศบนภูเขาสูงของเทือกเขาเซียร์รามาเดรช่วยลดความเร็วของแพทริเซียลง และพายุเฮอริเคนแพทริเซียได้สลายลงทางภาคกลาง ตอนเหนือของเม็กซิโก
ผลกระทบ > เม็กซิโก

พายุเฮอริเคนแพทริเซียขึ้นฝั่งที่รัฐฮาลิสโกเป็นพายุเฮอริเคนระดับ 4 ในช่วงเย็นของวันที่ 23 ตุลาคม พื้นที่ตาของเฮอร์เคนแพทริเซียประมาณ 15 ไมล์ (24 กม.) ผ่านพื้นที่ที่มีประชากรหนาแน่นน้อยกว่า 30 คนต่อตารางไมล์ สิ่งนี้ทำให้การอพยพประชากรมีประสิทธิภาพ เป็นสาเหตุที่มีผู้เสียชีวิตที่ค่อนข้างต่ำ แม้ว่าความรุนแรงของพายุเฮอริเคนจะสูงมากก็ตาม อย่างไรก็ตามชุมชนขนาดเล็ก หลายแห่งที่อยู่ในเส้นทางได้รับความเสียหายอย่างมาก อย่างไรก็ตาม หากพายุเฮอริเคนเคลื่อนตัวไปทางทิศตะวันออกหรือตะวันตกพื้นที่ที่มีประชากรหนาแน่นอย่าง มันซานิลโล หรือ เปอร์โตวัลลาร์ตา จะได้รับผลกระทบที่รุนแรง
ตลอดทั้งภูมิภาคที่ได้รับผลกระทบจากลมแรงของพายุทำให้ผู้คนจำนวน 261,989 รายไม่มีไฟฟ้าใช้ ยี่สิบเอ็ดจากสามสิบเอ็ดรัฐ ในประเทศและ เขตปกครองกลาง ได้รับผลกระทบจากฝนตกหนักของพายุเฮอริเคน ยอดสะสมน้ำฝนในรัฐฮาลิสโกมีค่าสูงสุดอยู่ที่ 15.09 นิ้ว (383.2 มม.) โดยวัดบนบน Nevado de Colima แปลงพืชได้รับผลกระทบประมาณ 42,000 เฮกตาร์ (100,000 เอเคอร์; 420 ตารางกิโลเมตร) ทั่วรัฐโกลิมา,  รัฐฮาลิสโก, รัฐมิโชอากันและรัฐนายาริตกับ 15,000 เฮกตาร์ (37,000 เอเคอร์) ถือว่าเป็นการสูญเสียทั้งหมด 27,000 เฮกตาร์ (67,000 เอเคอร์; 270 ตารางกิโลเมตร) ที่เสียหายเฉพาะบางส่วน มีผู้เสียชีวิตหกรายเนื่องจากผลกระทบในรัฐฮาลิสโก การประเมินความเสียหายระบุถึงการสูญเสียทั้งหมดประมาณ MX $ 5.4 พันล้าน (325 ล้านดอลลาร์สหรัฐ) ส่วนใหญ่มาจากการเกษตรและโครงสร้างพื้นฐาน
เซนาด มาโชวิช

| เซนาด มาโชวิช Senad Mašović |
| --- | --- |


ประธานเสนาธิการร่วมแห่งกองทัพบอสเนียและเฮอร์เซโกวีนา
อยู่ในวาระ
เริ่มดำรงตำแหน่ง  28 กุมภาพันธ์ 2018
 
ข้อมูลส่วนบุคคล
เกิด: 19 กรกฎาคม ค.ศ. 1969(1969-07-19) Sjenica , ยูโกสลาเวีย
เชื้อชาติ: บอสเนีย
ยศที่ได้รับการแต่งตั้ง
รับใช้:  ยูโกสลาเวีย(ถึง1992)  บอสเนียและเฮอร์เซโกวีนา(ตั้งแต่1992)
สังกัด:  กองทัพบอสเนียและเฮอร์เซโกวีนา
ยศ:  พลเอกอาวุโส
บังคับบัญชา: กองทัพบอสเนียและเฮอร์เซโกวีนา
ผ่านศึก: สงครามยูโกสลาเวีย

เซนาด มาโชวิช (บอสเนีย: Senad Mašović) เป็นนายทหารชาวบอสเนียและประธานเสนาธิการร่วมแห่งกองทัพบอสเนียและเฮอร์เซโกวีนาคนปัจจุบัน
ประวัติการทำงาน

1997 - 2000: ดำรงตำแหน่งเป็นรองผู้บัญชาการกองพล (zamjenik Komandanta brigade) ประจำกองทัพบกสหพันธรัฐบอสเนียและเฮอร์เซโกวีนา (VFBIH)
2000 - 2004: ดำรงตำแหน่งเป็นรองผู้บัญชาการกองพลหน่วยรบเคลื่อนที่เร็วแห่งกองทัพบกสหพันธรัฐบอสเนียและเฮอร์เซโกวีนา (FSR VFBIH)
2004 - 2004: ดำรงตำแหน่งเป็นหัวหน้าแผนกฝึกอบรมและแผนงาน (Načelnik Odeljenja za obuku i planove) ประจำกองบัญชาการร่วมกองทัพบกสหพันธรัฐบอสเนียและเฮอร์เซโกวีนา (ZK VFBiH)
2004 - 2007: ดำรงตำแหน่งเป็นเสนาธิการกองพลทหารช่างที่ 2 (Načelnik štaba 2. mbr) แห่งกองทัพบกสหพันธรัฐบอสเนียและเฮอร์เซโกวีนา (VFBIH)
2007 - 2008: ดำรงตำแหน่งเป็นหัวหน้าฝ่ายปฏิบัติการ (Načelnik Odjeljenja za operacije)
2008 - 2009: รักษาการณ์ผู้บัญชาการกองทัพภาคที่ 5 (v.d. Komandant brigade, 5.pbr) แห่งกองทัพบอสเนียและเฮอร์เซโกวีนา (OSBIH)
2009 - 2013: ผู้บัญชาการกองทัพภาคที่ 5 (Komandant brigade, 5.pbr) แห่งกองทัพบอสเนียและเฮอร์เซโกวีนา (OSBIH)
2013 - 2018: รองเสนาธิการร่วมด้านการจัดการทรัพยากรแห่งกองทัพบอสเนียและเฮอร์เซโกวีนา (Zamjenik NZŠ OS BiH za resurse, ZŠ OSBiH)
2018 - ปัจจุบัน: ประธานเสนาธิการร่วมแห่งกองทัพบอสเนียและเฮอร์เซโกวีนา (Načelnik ZŠ OSBiH)
ประวัติการเลื่อนตำแหน่ง

1994 - พันตรี(major)
1995 - พันเอก(pukovnik)
2000 - พันเอกอาวุโส(brigadir)
2010 - พลจัตวา(brigadni general)
2014 - พลตรี(generalmajor)
2018 - พลเอกอาวุโส(generalpukovnik)
ฟิโลมินา เคาน์เตสแห่งปารีส

เจ้าหญิงฟิโลมินา เคาน์เตสแห่งปารีส (อังกฤษ: Philomena de Tornos Steinhart) ประสูติเมื่อวันที่ 19 มิถุนายน พ.ศ. 2520 มีพระนามเดิมว่า ฟิโลมินา เดอ ทรอนนอส สเตนฮาร์ต เป็นธิดาของ อัลฟอลโซ เดอ ทรอนนอส กับ มาเรีย อันโทเนีย ฟอน สเตนฮาร์ต พระบิดาของพระองค์สืบเชื้อสายมาจากขุนนางชาวโปรตุเกส-สเปน โดยขณะทรงพระเยาว์ พระองค์ประทับในแคว้นโอแวร์ญ และทรงศึกษาในคณะการเดินเรือ
เสกสมรส

ฟิโลมินา เดอ ทรอนนอส สเตนฮาร์ต เข้าพิธีเสกสมรสกับ เจ้าชายจีนส์ ดยุกแห่งเวนมอนต์ พระโอรสใน เจ้าชายอ็องรี เคานต์แห่งปารีส และ ดัชเชสมาเรีย-เทเรซาแห่งเวือร์ทเทิมแบร์ค เมื่อวันที่ 19 มีนาคม พ.ศ. 2552 รับพระราชทานพระอิสริยยศ เฮอร์รอยัลไฮเนส  เจ้าหญิงฟิโลมินา ดัชเชสแห่งเวนมอนต์ พระชายา ต่อมา เมื่อพระบิดาของพระสวามีสิ้นพระชนม์ลง พระองค์จึงได้รับพระอิสริยยศเคียงคู่พระสวามีคือ เคาน์เตสแห่งปารีส มีพระบุตรดังนี้
เจ้าชายกัสตอน
เจ้าหญิงอันโทนีตา
เจ้าหญิงลูอีส มาร์เกอริต
เจ้าชายโจเซฟ
เจ้าหญิงเซซังท์
บรรณานุกรม

Opfell, Olga S. (2001). "H.R.H. Henri, Count of Paris: Royal House of France House of Bourbon-Orleans". Royalty Who Wait: The 21 Heads of Formerly Regnant Houses of Europe. Jefferson.
ตำบลป่าคา

| ตำบลป่าคา |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Pa Kha
ประเทศ: ไทย
จังหวัด: น่าน
อำเภอ: ท่าวังผา
พื้นที่
 • ทั้งหมด: 137.87 ตร.กม. (53.23 ตร.ไมล์)
ประชากร (2553)
 • ทั้งหมด: 5,034 คน
 • ความหนาแน่น: 36.51 คน/ตร.กม. (94.6 คน/ตร.ไมล์)
รหัสไปรษณีย์ : 55140
รหัสภูมิศาสตร์: 550602
 ส่วนหนึ่งของสารานุกรมประเทศไทย
ป่าคา เป็นตำบลหนึ่งในอำเภอท่าวังผา จังหวัดน่าน ตั้งอยู่บริเวณทิศใต้ของตัวอำเภอ และมีพื้นที่ทอดยาวจากทิศตะวันออกไปทางทิศตะวันตก
ประวัติ

ตำบลป่าคา จัดตั้งขึ้นตามพระราชบัญญัติลักษณะการปกครองท้องที่ พ.ศ. 2457 เดิมเป็นสภาตำบล ตั้งขึ้นตามพระราชบัญญัติสภาตำบลและองค์การบริหารส่วนตำบล พ.ศ. 2537 ต่อมา ได้รับการจัดตั้งเป็นองค์การบริหารส่วนตำบล ตามประกาศกระทรวงมหาดไทย เมื่อวันที่ 23 กุมภาพันธ์ พ.ศ. 2540
ที่ตั้งและอาณาเขต

ที่ตั้ง
ตำบลป่าคา ตั้งอยู่ทางทิศเหนือของตัวจังหวัดน่าน มีระยะทางห่างจากตัวจังหวัดน่านประมาณ 50 กิโลเมตร ตามเส้นทางหลวงแผ่นดินหมายเลข 1080 (ถนนน่าน - ทุ่งช้าง) และห่างจากที่ว่าการอำเภอท่าวังผาไปทางทิศใต้เป็นระยะทางประมาณ 5 กิโลเมตร มีที่ทำการองค์การบริหารส่วนตำบล ตั้งอยู่ที่เลขที่ 242 หมู่ที่ 4 ตำบลป่าคา อำเภอท่าวังผา จังหวัดน่าน ตำบลป่าคา มีพื้นที่โดยประมาณ 135.42 ตารางกิโลเมตร หรือ 84,637.5 ไร่
อาณาเขต
ตำบลป่าคา มีพื้นที่ติดต่อกับตำบลข้างเคียง ดังนี้
ทิศเหนือ ติดต่อตำบลท่าวังผา ตำบลริม และตำบลแสนทอง
ทิศตะวันออก ติดต่อตำบลจอมพระ
ทิศใต้ ติดต่อตำบลศรีภูมิ ตำบลตาลชุม และตำบลบ่อ อำเภอเมืองน่าน
ทิศตะวันตก ติดต่อตำบลขุนควร อำเภอปง จังหวัดพะเยา
การแบ่งเขตการปกครอง > การปกครองส่วนภูมิภาค

แบ่งการปกครองเป็น 7 หมู่บ้าน ได้แก่
หมู่ 1 บ้านฝายมูล
หมู่ 2 บ้านต้นฮ่าง
หมู่ 3 บ้านสบย่าง
หมู่ 4 บ้านหนองม่วง
หมู่ 5 บ้านหนองบัว
หมู่ 6 บ้านดอนแก้ว
หมู่ 7 บ้านสบขุ่น
การแบ่งเขตการปกครอง > การปกครองส่วนท้องถิ่น

แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลป่าคา มีพื้นที่ครอบคลุมตำบลป่าคาทั้งหมด
สถานที่สำคัญ

วัดหนองบัว
ศาลาการเปรียญ

ศาลาการเปรียญ
ศาลาการเปรียญ เป็นอาคารอเนกประสงค์ในงานสถาปัตยกรรมไทย ซึ่งก่อสร้างในเขตสังฆาวาส ในบริเวณวัด เพื่อใช้ประกอบกิจกรรมต่าง ๆ ทางพุทธศาสนา แต่เดิมนั้นใช้เป็นสถานที่เพื่อการเรียนของสงฆ์เท่านั้น (“เปรียญ” มาจากภาษาบาลีว่า “บาเรียน” หมายถึง “พระที่ได้เรียน” หรือ “พระนักเรียน)  ศาลาการเปรียญจัดเป็นศาสนสถานที่สำคัญของวัดรองลงมาจากอุโบสถ โบราณว่า "อุโบสถเป็นที่สำหรับพระพุทธ ศาลาการเปรียญเป็นที่สำหรับพระธรรม" คือ เป็นที่เผยแผ่ธรรม
ศาลาการเปรียญมีลักษณะคล้ายเรือนหลังใหญ่ ยกพื้นสูงเสมอศีรษะคนยืน มีเฉลียงโดยรอบ กั้นฝาแต่ละด้านเป็นฝาโปร่ง ๆ ด้านหนึ่งทำยกพื้นเป็นอาสน์สงฆ์ สำหรับพระสงฆ์ขึ้นนั่งเจริญพระพุทธมนต์ ตรงหัวอาสน์สงฆ์ด้านหนึ่ง เป็นที่ตั้งพระพุทธรูป และเครื่องบูชา
ดูเพิ่ม

วัด : พุทธศาสนสถาปัตยกรรมไทย เก็บถาวร 2007-08-11 ที่ เวย์แบ็กแมชชีน
พุทธศิลปะสถาปัตยกรรม ภาคต้น โดย พระพรหมพิจิตร
หนังสือ

สมคิด จิระทัศนกุล วัด: พุทธศาสนสถาปัตยกรรมไทย  โรงพิมพ์มหาวิทยาลัยธรรมศาสตร์  พ.ศ. 2544. ISBN 974-6006-81-9
พายุโซนร้อนกำลังแรงเลกีมา

ลากีมา (อังกฤษ: Lekima) ชื่อพายุที่พัดเข้าเอเซียตะวันออกเฉียงใต้ ช่วงปลายเดือนกันยายน พ.ศ. 2550 ถึง ตุลาคม พ.ศ. 2550 ผ่านทางประเทศฟิลิปปินส์
เวียดนาม ลาว และไทย ตามลำดับและสร้างคววมเสียหายแก่ประชาชนจำนวนหนึ่ง
ความเสียหาย > ฟิลิปปินส์

มีผู้เสียชีวิต 9 คนและสูญหาย 1 คน และบาดเจ็บจำนวนมาก
ความเสียหาย > เวียดนาม

ลากีมา เข้าสู่ เวียดนาม ด้วยความเร็ว 117 กม.ต่อชั่วโมง มีผู้เสียชีวิต 3 คนและรับบาดเจ็บอย่างน้อย 58 คน ในจังหวัดฮา ทินห์ และ กว่าง บินห์
ความเสียหาย > ไทย

เคลื่อนตัวเข้าใกล้ประเทศไทยแนวจังหวัดหนองคายและนครพนมประมาณเวลา 10.00 น. 4 ตุลาคม พ.ศ. 2550 ความเร็ว 80 กิโลเมตรต่อชั่วโมง
สถานีบางยี่ขัน

ถนนคู่ขนานลอยฟ้าบรมราชชนนี มองจากทางยกระดับของระบบรถไฟฟ้า
ถนนจรัญสนิทวงศ์บริเวณสถานี
สถานีบางยี่ขัน (อังกฤษ: Bang Yi Khan Station, รหัส BL05) เป็นสถานีรถไฟฟ้าในเส้นทางรถไฟฟ้ามหานคร สายเฉลิมรัชมงคล ตั้งอยู่เหนือถนนจรัญสนิทวงศ์บริเวณปากซอยจรัญสนิทวงศ์ 42 ใกล้กับทางแยกบรมราชชนนีซึ่งสามารถต่อรถโดยสารไปยังสะพานสมเด็จพระปิ่นเกล้าและสถานที่สำคัญใกล้เคียงได้
ที่ตั้ง

สถานีบางยี่ขันตั้งอยู่บนถนนจรัญสนิทวงศ์ หน้าปากซอยจรัญสนิทวงศ์  42 บริเวณหน้าตลาดอินดี้ปิ่นเกล้าในพื้นที่เขตบางพลัด แขวงบางบำหรุ กรุงเทพมหานคร ใกล้กับ แยกบรมราชชนนี โดยบริเวณสถานีบางยี่ขันนับเป็นพื้นที่ชุมชนหนาแน่น ในอดีตเคยมีตลาดพงษ์ทรัพย์บริเวณปากซอยจรัญสนิทวงศ์ 46  และซอยร่วมที่ตั้งอยู่ใกล้ๆกัน
แผนผังสถานี

| 0 | 1 | 2 |
| --- | --- | --- |
U3 ชานชาลา : 
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U3 ชานชาลา  | ชานชาลา 2 | สายสีน้ำเงิน มุ่งหน้า ท่าพระ |
| U3 ชานชาลา  | ชานชาลา 1 | สายสีน้ำเงิน มุ่งหน้า หลักสอง (ผ่าน บางซื่อ) |
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U2 ชั้นขายบัตรโดยสาร  | ชั้นขายบัตรโดยสาร | ทางออก, ศูนย์บริการผู้โดยสารและนักท่องเที่ยว, ศูนย์บริการผู้โดยสาร, ห้องขายบัตรโดยสาร, เครื่องขายบัตรโดยสาร, ร้านค้า |
| G ระดับถนน  | - | ป้ายรถประจำทาง  |
รายละเอียดสถานี > รูปแบบของสถานี

เป็นสถานีลอยฟ้า เป็นชานชาลาแบบข้าง (Station with Side Platform)
รายละเอียดสถานี > ทางเข้า-ออกสถานี

1  ซอยจรัญสนิทวงศ์ 49/1, ซอยจรัญสนิทวงศ์ 51, อาคารคอมมอนเวลธ์ปิ่นเกล้า (ลิฟต์), ตลาดนัดอินดี้ปิ่นเกล้า , แยกสิรินธร
2 ซอยจรัญสนิทวงศ์ 53 (บันไดเลื่อนขึ้นและลง) , วัดรวกบางบำหรุ, สำนักงานเขตที่ดินบางกอกน้อย
3 ซอยจรัญสนิทวงศ์ 42 (ลิฟต์), อาคารชุดเดอะ พาร์คแลนด์ ปิ่นเกล้า, โรงเรียนวัดบวรมงคล, วัดบวรมงคล, ซอยจรัญสนิทวงศ์ 46 (ตลาดพงษ์ทรัพย์), ซอยจรัญสนิทวงศ์ 65
4  ซอยจรัญสนิทวงศ์ 40/1 (บันไดเลื่อนขึ้น), อาคารชุดไลฟ์ ปิ่นเกล้า,  บริษัทธนาแลนด์ จำกัด, ซอยจรัญสนิทวงศ์ 43, แยกบรมราชชนนี (ต่อรถไปพาต้าปิ่นเกล้า , เซ็นทรัลปิ่นเกล้า , โรงพยาบาลเจ้าพระยาได้ที่ทางออกนี้)
รายละเอียดสถานี > การจัดพื้นที่ในตัวสถานี

แบ่งเป็น 2 ชั้น ประกอบด้วย
3 ชั้นชานชาลา (Platform Level)
2 ชั้นจำหน่ายบัตรโดยสาร, เหรียญโดยสาร และห้องประชาสัมพันธ์ (Concourse level)
1 ชั้นระดับถนน (Ground Level)
รถโดยสารประจำทาง

เส้นทางที่มีรถรองรับวีลแชร์
รถโดยสารประจำทาง > รถเอกชน

| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 28 (4-38)  |  สถานีขนส่งผู้โดยสารกรุงเทพ (บรมราชชนนี) | มหาวิทยาลัยราชภัฏจันทรเกษม | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.สมาร์ทบัส (เครือไทยสมายล์บัส) |  |
| 56 (4-40)  | สะพานกรุงธน | บางลำพู | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ชัยกรการเดินรถ (เครือไทยสมายล์บัส) | เส้นทาง วิ่งเป็นวงกลม |
| 108 (4-19)  | เดอะมอลล์ท่าพระ – อนุสาวรีย์ชัยสมรภูมิ | หัวลำโพง | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.สมาร์ทบัส (เครือไทยสมายล์บัส) | 1.เส้นทาง วิ่งเป็นวงกลม 2.มีรถให้บริการน้อย |
| 170 (4-49)  | ตลาดเซฟอี |  สถานีกลางกรุงเทพอภิวัฒน์ | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) 2.รถโดยสารประจำทางสีส้ม (ใช้พลังงานไฟฟ้า) | บจก.ไทยสมายล์บัส |  |
| 175 (2-22)  | ท่าน้ำนนทบุรี | ถนนตก | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 203 | ท่าอิฐ | สนามหลวง | 1.รถโดยสารประจำทางธรรมดาสีส้ม 2.รถโดยสารประจำทางธรรมดาสีชมพู 3.รถโดยสารประจำทางปรับอากาศสีเหลือง 4.รถโดยสารประจำทางปรับอากาศขนาดเล็กสีฟ้า | บจก.บางกอก 118 |  |
| 4-68  | สวนผัก | ถนนตก | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
ถนนจรัญสนิทวงศ์
สาย 28 สายใต้ใหม่-ม.ราชภัฏจันทร์เกษม
สาย 56 วงกลมสะพานกรุงธน - บางลำพู
สาย 66 ศูนย์ราชการแจ้งวัฒนะ- สายใต้ใหม่
สาย 79 เสริมพิเศษ อู่บรมราชชนนี-สายใต้ปิ่นเกล้า
สาย 108 อนุสาวรีย์ชัยสมรภูมิ-เดอะมอลล์ท่าพระ (วงกลม)
สาย 170 พุทธมณฑลสาย 2 - สถานีกลางกรุงเทพอภิวัฒน์
สาย 175 นนทบุรี-ตลาดพลู
สาย 203 ท่าอิฐ-สนามหลวง
กะป๊อเขียว ยันฮี-เซนทรัลปิ่น-ชัยพฤกษ์
สาเหตุที่การก่อสร้างล่าช้า

เนื่องจากว่าสถานีนี้มีอุโมงค์ใต้ดิน, สะพานคู่ขนานลอยฟ้า บรมราชชนนี และบริเวณนั้นเป็นบริเวณการจราจรหนาแน่น ซึ่งขัดขวางต่อการก่อสร้าง ทำให้การก่อสร้างไม่คืบหน้าไปตามที่ต้องการ จึงมีแนวคิดที่จะสร้างเสาตอม่อดังนี้
1. ใช้วิธีปักตอม่อบริเวณกลางถนน ซึ่งทะลุไปยังอุโมงค์ ทำให้ช่องทางอุโมงค์ฝั่งหนึ่งจะต้องเหลือเพียง 1 เลน จาก 2 เลน ซึ่งจะมีปัญหาการจราจรภายหลัง
2. ใช้วิธีปักตอม่อบริเวณบาทวิถี ซึ่งจะสามารถลดปัญหาการจราจรในระดับหนึ่ง แต่จะทำให้บาทวิถีแคบลง และอาจมีปัญหารื้อถอนท่อระบายน้ำและเวนคืนที่ดินตามมา
ส่วนสะพานคู่ขนานลอยฟ้า บรมราชชนนีนั้น จะทำการก่อสร้างในระดับความสูงที่สูงกว่าปกติ หรือจะลอดข้ามสะพานคู่ขนานลอยฟ้า บรมราชชนนี เพื่อมุ่งหน้า สถานีท่าพระ
ทางด้าน รฟม. กำลังตัดสินใจจะทำแบบข้างต้นในการสร้างเสาตอม่อ หรือเวนคืนที่ดินย่านนั้นๆ รวมประมาณ 84 คูหา เพื่อขยายพื้นที่บาทวิถี, ตอม่อ และร้านค้าบริเวณบาทวิถี
สถานที่สำคัญใกล้เคียง

ตลาดอินดี้ปิ่นเกล้า
วัดบวรมงคล
โรงเรียนวัดบวรมงคล
สถานีตำรวจนครบาลบวรมงคล
สถานีตำรวจนครบาลบางยี่ขัน
ห้างเซ็นทรัล ปิ่นเกล้า
พาต้า ปิ่นเกล้า
เมเจอร์ ซีนีเพล็กซ์ ปิ่นเกล้า
สะพานพระราม 8
สะพานสมเด็จพระปิ่นเกล้า
วัดสวนสวรรค์
วัดดาวดึงษาราม
บ้านบางยี่ขัน
ตลาดพงษ์ทรัพย์
วัดบางยี่ขัน
ธนาคารไทยพาณิชย์ สาขาจรัลสนิทวงศ์ ซอย 48
ธนาคารกสิกรไทย สาขาบางยี่ขัน
แหล่งข้อมูลอื่น

แผนที่จากเว็บไซต์บีอีเอ็ม เก็บถาวร 2022-01-04 ที่ เวย์แบ็กแมชชีน
| ด ค ก สถานีของรถไฟฟ้ามหานคร สายเฉลิมรัชมงคล |
| --- | --- |
ท่าพระ–บางซื่อ:  ท่าพระ   จรัญฯ 13  ไฟฉาย  บางขุนนนท์   บางยี่ขัน  สิรินธร  บางพลัด  บางอ้อ  บางโพ  เตาปูน  
บางซื่อ–หัวลำโพง:  บางซื่อ   กำแพงเพชร  สวนจตุจักร   พหลโยธิน   ลาดพร้าว   รัชดาภิเษก  สุทธิสาร  ห้วยขวาง  ศูนย์วัฒนธรรมแห่งประเทศไทย   พระราม 9  เพชรบุรี   สุขุมวิท   ศูนย์การประชุมแห่งชาติสิริกิติ์  คลองเตย  ลุมพินี  สีลม   สามย่าน  หัวลำโพง 
หัวลำโพง–หลักสอง:  วัดมังกร  สามยอด   สนามไชย  อิสรภาพ  ท่าพระ   บางไผ่  บางหว้า   เพชรเกษม 48  ภาษีเจริญ  บางแค  หลักสอง 
หลักสอง–พุทธมณฑล สาย 4 (โครงการ):  พุทธมณฑล สาย 2  ทวีวัฒนา  หนองแขม  พุทธมณฑล สาย 4 
ชานชาลาสถานี มองออกไปยังทางยกระดับข้ามถนนคู่ขนานฯ
ชั้นจำหน่ายบัตรโดยสาร
อุโมงค์ลอดแยกถนนบรมราชชนนี
สะพานรถไฟข้ามแยกฯ
สะพานรถไฟข้ามแยกฯ มองระยะใกล้
สถานีสิรินธร

สถานีสิรินธร (อังกฤษ: Sirindhorn Station, รหัส BL06) เป็นสถานีรถไฟฟ้าแบบยกระดับ ในโครงการรถไฟฟ้ามหานคร สายเฉลิมรัชมงคล โดยสถานีจะยกระดับเหนือถนนจรัญสนิทวงศ์ กรุงเทพมหานคร ติดกับถนนสิรินธร ตัวสถานีตั้งอยู่ใกล้กับแยกบางพลัด
แผนผังสถานี

| 0 | 1 | 2 |
| --- | --- | --- |
U3 ชานชาลา : 
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U3 ชานชาลา  | ชานชาลา 2 | สายสีน้ำเงิน มุ่งหน้า ท่าพระ |
| U3 ชานชาลา  | ชานชาลา 1 | สายสีน้ำเงิน มุ่งหน้า หลักสอง (ผ่าน บางซื่อ) |
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U2 ชั้นขายบัตรโดยสาร  | ชั้นขายบัตรโดยสาร | ทางออก, ศูนย์บริการผู้โดยสารและนักท่องเที่ยว, ศูนย์บริการผู้โดยสาร, ห้องขายบัตรโดยสาร, เครื่องขายบัตรโดยสาร, ร้านค้า |
| G ระดับถนน  | - | ป้ายรถประจำทาง, สำนักงานเขตบางพลัด |
รายละเอียดสถานี > สัญลักษณ์ของสถานี

ใช้สีน้ำเงินตกแต่งบริเวณเสาสถานี, ประตูกั้นชานชาลา, ทางขึ้น-ลงสถานี และป้ายบอกทางต่างๆ ในสถานี เพื่อบ่งบอกว่าเป็นสถานีในเส้นทางรถไฟฟ้าสายสีน้ำเงิน ส่วนหลังคาใช้สีเทาเพื่อสื่อว่าเป็นสถานีรายทาง
รายละเอียดสถานี > รูปแบบของสถานี

เป็นสถานีลอยฟ้า เป็นชานชาลาแบบข้าง (Station with Side Platform) มีประตูกั้นชานชาลาแบบครึ่งความสูง (Half Height Platform Screen Doors : HHPSDs)